pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-คปภ. เร่งรัดบริษัทประกันภัยจ่ายค่าสินไหมทดแทนกรณีรถโดยสารแรงงานชาวเมียนมาไฟไหม้ที่ จ.ตาก
วันจันทร์ที่ 2 เมษายน 2561
คปภ. เร่งรัดบริษัทประกันภัยจ่ายค่าสินไหมทดแทนกรณีรถโดยสารแรงงานชาวเมียนมาไฟไหม้ที่ จ.ตาก
• เตรียมผนึกกระทรวงแรงงานผลักดันนําระบบประกันภัยเข้าไปบริหารความเสี่ยงให้กับผู้ใช้แรงงานต่างด้าว
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า จากกรณีเมื่อวันที่ 30 มีนาคม 2561 ได้เกิดอุบัติเหตุเพลิงไหม้รถโดยสาร หมายเลขทะเบียน 10-3824 นครสวรรค์ มีผู้โดยสารที่เป็นแรงงานชาวเมียนมา ซึ่งเดินทางจาก อําเภอแม่สอด จังหวัดตาก เพื่อเดินทาง ไปยังจังหวัดปทุมธานี เกิดเหตุบริเวณอุทยานแห่งชาติตากสินมหาราช ตําบลแม่ท้อ อําเภอเมือง จังหวัดตาก เบื้องต้นมีผู้เสียชีวิต 20 ราย และได้รับบาดเจ็บสาหัส 27 คน
จากการติดตามและประสานงานอย่างใกล้ชิดของ สํานักงาน คปภ. ส่วนกลาง และสํานักงาน คปภ. จังหวัดตาก พบว่า รถโดยสาร หมายเลขทะเบียน 10-3824 นครสวรรค์ ได้ทําประกันภัยรถภาคบังคับ (พ.ร.บ.) ไว้กับ บริษัท เคเอสเค ประกันภัย (ประเทศไทย) จํากัด ( มหาชน) กรมธรรม์เลขที่ BKK-A-COI-17-094124 เริ่มคุ้มครองเมื่อวันที่ 31 กรกฎาคม 2560 สิ้นสุดความคุ้มครองวันที่ 31 กรกฎาคม 2561 ทั้งนี้การประกันภัยรถภาคบังคับ (พ.ร.บ.) ตามที่กฎหมายกําหนดนี้ ได้ให้ความคุ้มครองต่อชีวิต ร่างกาย หรืออนามัย ของผู้ประสบภัยจากรถทุกคน ในส่วนของผู้โดยสาร กรณีบาดเจ็บจะได้รับค่ารักษาพยาบาลตามที่จ่ายจริงแต่ไม่เกิน 80,000 บาทต่อคน และกรณีเสียชีวิต/ทุพพลภาพถาวรจะได้รับค่าสินไหมทดแทน 300,000 บาทต่อคน และกรณีสูญเสียอวัยวะ 200,000-300,000 บาท กรณีเข้ารักษาตัวที่โรงพยาบาลในฐานะคนไข้ในจะได้รับค่าชดเชยวันละ 200 บาท ไม่เกิน 20 วัน
เลขาธิการ คปภ. กล่าวด้วยว่า สํานักงาน คปภ. ขอแสดงความเสียใจอย่างยิ่งกับครอบครัวผู้เสียชีวิตในครั้งนี้ และจะช่วยอํานวยความสะดวกด้านการประกันภัยและประสานงานด้านค่าสินไหมทดแทนให้แก่ทายาทผู้เสียชีวิตและผู้ได้รับบาดเจ็บอย่างเต็มที่ อุบัติเหตุนั้นสามารถเกิดขึ้นได้ทุกที่ทุกเวลา ดังนั้นประชาชนจึงควรให้ความสําคัญในเรื่องของการทําประกันภัยเพื่อช่วยบริหารความเสี่ยงภัย และฝากเตือนถึงประชาชนทั่วไปรวมถึงผู้ประกอบการ รถสาธารณะที่ให้บริการประชาชนจํานวนมากควรทําประกันภัยตามที่กฎหมายกําหนดและหมั่นตรวจสอบวันหมดอายุกรมธรรม์ด้วยเพื่อให้ผู้ประสบภัยได้รับความคุ้มครองอย่างทั่วถึงและครบวงจร และถ้ามีกําลังซื้อ ขอให้ซื้อกรมธรรม์ประกันภัยรถภาคสมัครใจเพิ่มเติม เพื่อจะได้รับความคุ้มครองที่มากขึ้น
“ผู้ประกอบการที่มีแรงงานเป็นชาวต่างด้าวและได้ขึ้นทะเบียนถูกต้องตามกฎหมาย ขอให้จัดทําประกันภัยอุบัติเหตุสําหรับผู้ใช้แรงแรงต่างด้าว เพื่อแสดงถึงความห่วงใยและความปรารถนาดีของท่าน และเป็นสวัสดิการที่ให้ความคุ้มครองทั้งกรณีเสียชีวิต/สูญเสียอวัยวะ หรือ ทุพพลภาพถาวร จากอุบัติเหตุ กรณีถูกลอบฆาตกรรมทําร้าย และยังมีค่ารักษาพยาบาลจากอุบัติเหตุให้กับแรงงานของท่านอีกด้วย ซึ่งสํานักงาน คปภ.จะหารือกับกระทรวงแรงงานและหน่วยงานที่เกี่ยวข้องเพื่อจัดทํา MoU และผลักดันให้มีการนําเอาระบบประกันภัยเข้าไปบริหารความเสี่ยงภัย และเพื่อเป็นการยกระดับคุณภาพชีวิตด้านประกันภัยอย่างครบวงจรให้กับผู้ใช้แรงงานต่างด้าวอีกด้วย ทั้งนี้ หากต้องการสอบถามข้อมูลเพิ่มเติมเกี่ยวกับเรื่องประกันภัยสามารถติดต่อมาที่สายด่วน คปภ. 1186”
รัฐบาลไทย-ข่าวทำเนียบรัฐบาล-สธ.ลงนามความร่วมมือกับ 5 มหาวิทยาลัย พัฒนากำลังคนสายวิชาชีพรังสีเทคนิค
วันศุกร์ที่ 1 กันยายน 2560
สธ.ลงนามความร่วมมือกับ 5 มหาวิทยาลัย พัฒนากําลังคนสายวิชาชีพรังสีเทคนิค
กระทรวงสาธารณสุขลงนามความร่วมมือกับ 5 มหาวิทยาลัย ผลิตนักรังสีการแพทย์  เพื่อให้การวินิจฉัยและรักษาโรคด้วยมาตรฐานวิชาการและบริการในระดับสากล  ตอบสนองผู้ป่วยที่มีความซับซ้อนของโรคมากขึ้น ซึ่งปัจจุบันกระทรวงสาธารณสุข มีนักรังสีการแพทย์ 1,771 คน
ขาดอีก 1,000 คน ในกรอบขั้นต่ํา 2,700 คน โดยมีโรงพยาบาลไม่มีทั้งนักรังสีการแพทย์และเจ้าพนักงานรังสีการแพทย์ 193 แห่ง เป็นปัญหาต่อการให้บริการในระบบสุขภาพ
วันนี้ (1 กันยายน 2560 ) ที่กระทรวงสาธารณสุข นายแพทย์โสภณ เมฆธน ปลัดกระทรวงสาธารณสุข ได้ร่วมลงนามบันทึกข้อตกลงความร่วมมือในการพัฒนากําลังคนสายวิชาชีพรังสีเทคนิคระหว่างกระทรวงสาธารณสุข กับ มหาวิทยาลัยเชียงใหม่, มหาวิทยาลัยขอนแก่น, มหาวิทยาลัยนเรศวร, มหาวิทยาลัยสงขลานครินทร์ และ มหาวิทยาลัยธรรมศาสตร์ และให้สัมภาษณ์ว่าวิชาชีพรังสีการแพทย์ เป็นสาขาการประกอบโรคศิลปะที่ต้องใช้ความรู้วิชาการ ทักษะวิชาชีพ เพื่อบริการประชาชนในโรงพยาบาล ในการตรวจวินิจฉัยโรคด้วยเครื่องมือด้านรังสีวิทยา เช่น การถ่ายภาพเอ็กซ์เรย์ การตรวจเอ็กซเรย์คอมพิวเตอร์ การใช้เครื่องฉายรังสีสําหรับการรักษามะเร็ง เป็นต้น ซึ่งบุคลากรสาขานักรังสีการแพทย์เป็นที่ต้องการมากในสถานบริการสาธารณสุขทั้งภาครัฐและเอกชน เพราะการวินิจฉัยโรคที่ถูกต้องมากขึ้น ทําให้ความต้องการนักรังสีการแพทย์ รวมทั้งการควบคุมการใช้งานเครื่องมือ การตรวจวินิจฉัยโรคและรักษาโรคมะเร็งด้วยรังสีเพิ่มมากขึ้น
ตามพระราชบัญญัติการประกอบโรคศิลปะของสํานักสถานพยาบาล ได้กําหนดให้ผู้ใช้เครื่องมือทางรังสีวิทยาต้องเป็นผู้ที่มีวิชาชีพที่เกี่ยวข้องทางรังสี และการควบคุมความปลอดภัยของเครื่องมือทางรังสี ผู้ที่จะควบคุมต้องได้รับการขึ้นทะเบียนเป็นผู้ควบคุมความปลอดภัยรังสี เป็นไปตามพระราชบัญญัตินิวเคลียร์เพื่อสันติ มาตรฐานสถานบริการ ด้านมาตรฐานการปฏิบัติงานรังสีเทคนิคต้องมีผู้ประกอบวิชาชีพรังสีเทคนิค ส่งผลให้เกิดปัญหาการขาดแคลนบุคลากร ข้อมูลกองบุคลากร สํานักงานปลัดกระทรวงสาธารณสุข ณ วันที่ 5 สิงหาคม 2559 พบว่า ปัจจุบันกระทรวงสาธารณสุข มีนักรังสีการแพทย์ทั้งสิ้น 1,771 คน ยังขาดอีก 1,000 คน กรอบขั้นต่ํา 2,700 คน โดยมีโรงพยาบาลไม่มีทั้งนักรังสีการแพทย์และเจ้าพนักงานรังสีการแพทย์ จํานวน 193 แห่ง เป็นปัญหาต่อการให้บริการในระบบสุขภาพ
​
ในส่วนการผลิตนักศึกษาสาขานักรังสีเทคนิค ปัจจุบันมีสถาบันที่ผลิตประมาณ 10 สถาบัน กําลังการผลิต 200 คนต่อปี โดยนักศึกษาที่สําเร็จการศึกษา ส่วนใหญ่เลือกทํางานในสถานบริการเอกชนมากกว่าทํางานในสถานบริการสังกัดกระทรวงสาธารณสุข ในเบื้องต้นได้มีการแก้ไขปัญหาโดยได้มีการจัดสรรตําแหน่งข้าราชการ จํานวน 20 ตําแหน่ง และพนักงานราชการ 155 ตําแหน่ง ขณะนี้กําลังรอบรรจุในส่วนของพนักงานราชการ สําหรับการลงนามบันทึกข้อตกลงความร่วมมือในการพัฒนากําลังคนสายวิชาชีพรังสีเทคนิคในครั้งนี้ จะสามารถผลิตบุคลากรสาขานักรังสีเทคนิคเข้ามาเติมเต็มในระบบสุขภาพ ปีละ 50 คน เพื่อให้การวินิจฉัยและรักษาโรคด้วยมาตรฐานวิชาการและบริการในระดับสากล ตอบสนองผู้ป่วยที่มีความซับซ้อนของโรคมากขึ้น เช่น ศูนย์ความเชี่ยวชาญด้านหัวใจด้านโรคเด็ก ด้านโรคมะเร็ง เป็นต้น
*********************** 1 กันยายน 2560
รัฐบาลไทย-ข่าวทำเนียบรัฐบาล-ผลการประชุมคณะกรรมการนโยบายเครื่องดื่มแอลกอฮอล์แห่งชาติ
วันศุกร์ที่ 1 มิถุนายน 2561
ผลการประชุมคณะกรรมการนโยบายเครื่องดื่มแอลกอฮอล์แห่งชาติ
ที่ประชุมเห็นชอบร่างประกาศสํานักนายกรัฐมนตรี เรื่องกําหนดวิธีการหรือลักษณะห้ามขายเครื่องดื่มแอลกอฮอล์โดยวิธีการใช้เครื่องจ่ายเครื่องดื่มแอลกอฮอล์ในสถานที่หรือบริเวณร้านค้าสะดวกซื้อ
วันนี้ (1 มิถุนายน 2561 ) เวลา 09.00 น. ณ ห้องประชุมคณะรัฐมนตรี ชั้น2 สํานักเลขาธิการคณะรัฐมนตรี ทําเนียบรัฐบาล พลเอกฉัตรชัย สาริกัลยะ รองนายกรัฐมนตรี เป็นประธานคณะกรรมการนโยบายเครื่องดื่มแอลกอฮอล์แห่งชาติครั้งที่ 1/2561 ร่วมกับหน่วยงานที่เกี่ยวข้อง ซึ่งผลการประชุมสรุปสาระสําคัญดังนี้
ที่ประชุมเห็นชอบร่างประกาศสํานักนายกรัฐมนตรี เรื่องกําหนดวิธีการหรือลักษณะห้ามขายเครื่องดื่มแอลกอฮอล์โดยวิธีการใช้เครื่องจ่ายเครื่องดื่มแอลกอฮอล์ในสถานที่หรือบริเวณร้านค้า สะดวกซื้อ พ.ศ. .... ตามที่คณะกรรมการควบคุมเครื่องดื่มแอลกอฮอล์อาศัยอํานาจตามมาตรา 30 (6) และมาตรา 27 (8) แห่งพระราชบัญญัติควบคุมเครื่องดื่มแอลกอฮอล์ พ.ศ.2551 โดยจะเร่งดําเนินการโดยเร็วเพื่อเสนอนายกรัฐมนตรีลงนามประกาศใช้ ซึ่งจะควบคุมการจําหน่าย ป้องกันเด็กและเยาวชนเข้าถึงได้โดยง่าย ในการดําเนินงานควบคุมเครื่องดื่มแอลกอฮอล์ ควรผนึกกําลังประชารัฐ ประชาสังคม จากทุกภาคส่วน ทั้งหน่วยงานภาครัฐ เอกชน และภาคีเครือข่าย ใช้นวัตกรรมมาปรับกลวิธีในการดําเนินงาน เพื่อให้เกิดผลสําเร็จเพิ่มขึ้น
นอกจากนี้ ได้เห็นชอบในหลักการการจัดหาเครื่องตรวจระดับแอลกอฮอล์ทางลมหายใจเพิ่มอีก 2,624 เครื่อง โดยที่ประชุมขอให้ใช้งบประมาณสํานักงานตํารวจแห่งชาติ หรือขอสนับสนุนจากหน่วยงานที่เกี่ยวข้อง เช่น กองทุนความปลอดภัยทางถนน เป็นต้น เนื่องจากข้อมูลการเกิดอุบัติเหตุเทศกาลสงกรานต์ปี 2561 พบว่าสาเหตุที่ทําให้เกิดอุบัติเหตุสูงสุดคือ ดื่มแล้วขับร้อยละ 40.28 เครื่องตรวจวัดระดับแอลกอฮอล์ทางลมหายใจ จึงเป็นเครื่องมือสําคัญที่เจ้าหน้าที่ตํารวจใช้เพื่อลดอันตรายจากการบริโภคเครื่องดื่มแอลกอฮอล์ในผู้ขับขี่ยานพาหนะ
สําหรับผลการดําเนินงานตาม พ.ร.บ.ควบคุมเครื่องดื่มแอลกอฮอล์ พ.ศ.2551 รอบ 7 เดือนปีงบประมาณ 2561 ได้ดําเนินการป้องกันการกระทําความผิดตาม พ.ร.บ. โดยประชาสัมพันธ์ข้อกฎหมายและโทษ และจัดอบรมให้ความรู้แก่เจ้าหน้าที่ตํารวจ นักเรียนนักศึกษา และผู้เกี่ยวข้อง การอบรมเด็กและเยาวชนหลักสูตร D.A.R.E. ต่อต้านการดื่มสุรา บุหรี่ และยาเสพติด การตรวจเตือน ตรวจสอบผู้จําหน่าย 174,061 ราย ผู้บริโภค 223,348 ราย และด้านการปราบปรามได้ดําเนินการตามกฎหมายความผิดตามพ.ร.บ. รวม 27,306 ราย โดยคกก.เห็นควรให้จังหวัดจัดทําแผนปฏิบัติงานระดับจังหวัด กําหนดตัวชี้วัดในการลดจํานวนผู้ดื่มแอลกอฮอล์ด้วย
ทั้งนี้ สํานักงานสถิติแห่งชาติ ได้สํารวจพฤติกรรมการสูบบุหรี่และการดื่มสุราของประชากรครั้งที่ 18 ระหว่างวันที่ 17 พฤษภาคม – 31 กรกฎาคม 2561 จากตัวอย่าง 46,300 ครัวเรือนทั่วประเทศสรุปได้ดังนี้ประชากรอายุ 15 ปีขึ้นไป เป็นผู้ที่ดื่มสุราหรือเครื่องดื่มแอลกอฮอล์ในรอบปีที่ผ่านมา ประมาณ 15.9 ล้านคน หรือร้อยละ 28.4 ซึ่งลดลงเมื่อเทียบกับปี 2558 มีอัตราการดื่มสุราสูงสุดคิดเป็นร้อยละ 33.5 ในขณะที่กลุ่มอาย 15-19ปี มีอัตราการดื่มร้อยละ 13.6 โดยส่วนใหญ่ดื่มเบียร์ ภาคเหนือมีอัตราการดื่มสูงสุด
...........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มาตรการป้องกัน และแก้ไขปัญหาฝุ่นละอองขนาดเล็ก
วันจันทร์ที่ 13 มกราคม 2563
มาตรการป้องกัน และแก้ไขปัญหาฝุ่นละอองขนาดเล็ก
วันเสาร์ที่ 11 มกราคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสั่งการให้หน่วยงานที่เกี่ยวข้องเร่งแก้ไขปัญหาฝุ่นละอองขนาดเล็ก โดยเน้นการลดมลพิษจากต้นกําเนิด เช่น ตรวจจับรถควันดํา การเผาในที่โล่ง ควบคุมฝุ่นละอองจากการก่อสร้าง พร้อมรณรงค์ให้ประชาชนลดการใช้รถยนต์ส่วนบุคคล เป็นต้น รวมทั้งติดตาม เฝ้าระวัง ประเมิน วิเคราะห์สถานการณ์ฝุ่นละออง และปรับแผนเผชิญเหตุให้ทันต่อสถานการณ์จนกว่าจะคลี่คลาย สําหรับประชาชนกลุ่มเสี่ยงได้แก่ เด็กเล็ก ผู้สูงอายุ ผู้ป่วย ที่อาศัยอยู่ในพื้นที่ที่มีปริมาณฝุ่นละอองเกินค่ามาตรฐาน และประชาชนทั่วไป ขอให้หลีกเลี่ยงการที่ต้องอยู่ในพื้นที่โล่งแจ้งเป็นเวลานาน ๆ หากจําเป็นต้องอยู่กลางแจ้ง ควรใช้ผ้าเช็ดหน้าหรือสวมหน้ากากอนามัยเพื่อป้องกันฝุ่นละอองขนาดเล็กเข้าสู่ร่างกาย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ หารือ Google Asia-Pacific
วันจันทร์ที่ 2 กันยายน 2562
รมว.กระทรวงดิจิทัลฯ หารือ Google Asia-Pacific
รมว.กระทรวงดิจิทัลฯ หารือ Google Asia-Pacific
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วย นายเอกสิทธิ์ คุณานันทกุล เลขานุการรัฐมนตรีว่าการกระทรวงดิจิทัลเพื่อเศรษฐกิจและสังคม นายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม และนางวรรณพร เทพหัสดิน ณ อยุธยา รองปลัดกระทรวงดิจิทัลเพื่อเศรษฐกิจและสังคม ร่วมประชุมหารือกับคณะผู้บริหาร Google Asia-Pacific ณ ห้องรับรอง1 ชั้น 9 กระทรวงดิจิทัลเพื่อเศรษฐกิจและสังคม กรุงเทพฯ เมื่อวันที่ 30 สิงหาคม 2562 โดยที่ประชุมมีสาระสําคัญ ดังนี้ 1) Google ได้ขยายการลงทุนในเวียดนาม และพิจารณาการลงทุนกับประเทศไทย 2) ขอเรียนเชิญรัฐมนตรีฯ เข้าร่วมงาน Google for Thailand ในวันที่ 14 พฤศจิกายนนี้ 2) สําหรับประเด็น Law & Regulation เป็นเรื่องที่สําคัญ ซึ่งสามารถสนับสนุนให้เกิดการลงทุนจากต่างประเทศได้ โดยกระทรวงฯ กําลังจะเข้าร่วมประชุมกับสํานักงานคณะกรรมการส่งเสริมการลงทุน (BOI) เพื่อเพิ่มสิทธิประโยชน์ให้กับบริษัทที่จะเข้ามาลงทุนในประเทศไทย
*******************
รัฐบาลไทย-ข่าวทำเนียบรัฐบาล-พม. จัดทำคู่มือฉบับแรกของประเทศไทย สำหรับการปฏิบัติงานเบื้องต้นของล่ามแปลภาษา โดยมุ่งเพิ่มประสิทธิภาพในการให้ความคุ้มครองช่วยเหลือผู้เสียหายจากการค้ามนุษย์
วันพฤหัสบดีที่ 17 สิงหาคม 2560
พม. จัดทําคู่มือฉบับแรกของประเทศไทย สําหรับการปฏิบัติงานเบื้องต้นของล่ามแปลภาษา โดยมุ่งเพิ่มประสิทธิภาพในการให้ความคุ้มครองช่วยเหลือผู้เสียหายจากการค้ามนุษย์
พม. จัดทําคู่มือฉบับแรกของประเทศไทย สําหรับการปฏิบัติงานเบื้องต้นของล่ามแปลภาษา โดยมุ่งเพิ่มประสิทธิภาพในการให้ความคุ้มครองช่วยเหลือผู้เสียหายจากการค้ามนุษย์
วันนี้ (16 ส.ค. 60) นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) กล่าวว่า กระทรวงการพัฒนาสังคมและความมั่นคงของมนุษย์ ในฐานะที่เป็นหน่วยงานหลักในการให้ความคุ้มครองผู้เสียหาย จากการค้ามนุษย์ และได้ให้ความสําคัญกับการเพิ่มประสิทธิภาพของกระบวนการให้ความคุ้มครองผู้เสียหายจากการค้ามนุษย์ ซึ่ง “ล่าม” เป็นวิชาชีพหนึ่งในทีมสหวิชาชีพที่มีความสําคัญกับการทํางานร่วมกับผู้เสียหายจากการค้ามนุษย์ โดยทางกระทรวง พม. ได้จัดฝึกอบรมล่ามสําหรับการช่วยเหลือคุ้มครองผู้เสียหายจากการค้ามนุษย์ เป็นประจําทุกปี ตั้งแต่ปี พ.ศ. 2555 – 2560 เพื่อเพิ่มจํานวนล่ามให้เพียงพอกับการปฏิบัติงาน ซึ่งปัจจุบันมีล่ามที่ผ่านการประเมินตามหลักเกณฑ์และขึ้นทะเบียน จํานวนทั้งสิ้น 251 คน
นายไมตรี กล่าวต่อไปว่า “ล่าม” มีความสําคัญในทุกขั้นตอนของการคุ้มครองสวัสดิภาพผู้เสียหายจากการค้ามนุษย์ตั้งแต่การคัดกรองข้อมูลเบื้องต้น การเข้าช่วยเหลือเพื่อให้พ้นจากสถานการณ์ที่ผู้เสียหายเดือดร้อนการคัดแยกผู้เสียหายจากการค้ามนุษย์ การให้ความช่วยเหลือทางกฎหมาย การส่งต่อเข้ารับบริการในสถานคุ้มครอง การเยียวยาฟื้นฟูสภาพร่างกายจิตใจและสังคม ตลอดจนการส่งกลับและคืนสู่สังคม ซึ่งทํางานร่วมกับสหวิชาชีพ โดยคํานึงถึงประโยชน์สูงสุดของผู้เสียหายจากการค้ามนุษย์เป็นสําคัญ ดังนั้น การปฏิบัติงานของล่ามจําเป็นต้องทํางานแบบมืออาชีพ โดยมีหลักการและจรรยาบรรณทางวิชาชีพ สามารถดําเนินงานได้บรรลุตามวัตถุประสงค์ของการคุ้มครอง คือ ความปลอดภัยและประโยชน์สูงสุดของผู้เสียหายจากการค้ามนุษย์ พร้อมให้ได้รับบริการอย่างมีคุณค่าและศักดิ์ศรีความเป็นมนุษย์
“ทั้งนี้ เพื่อให้ล่ามสามารถปฏิบัติงานได้อย่างมีประสิทธิภาพ กระทรวง พม. จึงได้จัดทําคู่มือแนวทางการปฏิบัติงานเบื้องต้นสําหรับล่าม ซึ่งเป็นคู่มือเล่มแรกของประเทศไทย และเป็นส่วนหนึ่งของความพยายามของกระทรวง พม. ในการสร้างมาตรฐานการให้บริการล่ามแปลภาษา เพื่อการคุ้มครองผู้เสียหายจากการค้ามนุษย์ ซึ่งนับเป็นมิติใหม่ในการจัดการศึกษาและฝึกอบรมสําหรับวิชาชีพล่าม และการทํางานคุ้มครองช่วยเหลือกลุ่มเป้าหมายในการจัดสวัสดิการสังคม โดยคาดหวังว่า ผู้ปฏิบัติงานล่ามและผู้ที่ต้องทํางานเกี่ยวข้องกับล่าม สามารถนําไปใช้ประโยชน์จากคู่มือฉบับนี้ อีกทั้งเป็นแนวทางในการวางแผนการทํางาน เพื่อให้ความคุ้มครองช่วยเหลือผู้เสียหายได้อย่างมีประสิทธิภาพและประสิทธิผลต่อไป” นายไมตรี กล่าวในตอนท้าย
รัฐบาลไทย-ข่าวทำเนียบรัฐบาล-ปลัด สธ.ส่งทีมปฏิบัติการฉุกเฉินทางการแพทย์ ร่วมทีมค้นหานักฟุตบอลเยาวชน พลัดหลงถ้ำหลวงขุนน้ำนางนอน จ.เชียงราย
วันอังคารที่ 26 มิถุนายน 2561
ปลัด สธ.ส่งทีมปฏิบัติการฉุกเฉินทางการแพทย์ ร่วมทีมค้นหานักฟุตบอลเยาวชน พลัดหลงถ้ําหลวงขุนน้ํานางนอน จ.เชียงราย
ปลัดกระทรวงสาธารณสุข ส่งทีมปฏิบัติการฉุกเฉินทางการแพทย์ หน่วยแพทย์ฉุกเฉินจากโรงพยาบาลเชียงรายประชานุเคราะห์ สํานักงานสาธารณสุขจังหวัดเชียงราย รพ.แม่สาย ร่วมทีมค้นหานักฟุตบอลเยาวชน
ปลัดกระทรวงสาธารณสุข ส่งทีมปฏิบัติการฉุกเฉินทางการแพทย์ หน่วยแพทย์ฉุกเฉินจากโรงพยาบาลเชียงรายประชานุเคราะห์ สํานักงานสาธารณสุขจังหวัดเชียงราย รพ.แม่สาย ร่วมทีมค้นหานักฟุตบอลเยาวชน พลัดหลงถ้ําหลวงขุนน้ํานางนอน จังหวัดเชียงราย พร้อมอุปกรณ์การแพทย์ รถฉุกเฉิน พร้อมให้การช่วยเหลือเจ้าหน้าที่และผู้ประสบภัย ประจําหน้าถ้ําหลวงขุนน้ํานางนอนตลอด 24 ชั่วโมง และส่งทีมสุขภาพจิตเยียวยาจิตใจผู้ปกครองและญาติ
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ว่า กระทรวงสาธารณสุข ได้ส่งทีม ปฏิบัติการฉุกเฉินทางการแพทย์ (MERT) หน่วยแพทย์ฉุกเฉินจากโรงพยาบาลเชียงรายประชานุเคราะห์ สํานักงานสาธารณสุขจังหวัดเชียงราย โรงพยาบาลแม่สาย เจ้าหน้าที่สาธารณสุข พร้อมหน่วย EMS นําอุปกรณ์การแพทย์ รถฉุกเฉิน ทีมแพทย์ พยาบาล ปฏิบัติงานร่วมกับผู้ว่าราชการจังหวัดเชียงราย นายอําเภอแม่สาย และทีมปฏิบัติการค้นหาทีมนักฟุตบอลเยาวชนและผู้ฝึกสอน ที่พลัดหลงในถ้ําหลวงขุนน้ํานางนอน ตําบลโป่งผา อําเภอแม่สาย จังหวัดเชียงราย พร้อมให้การช่วยเหลือเจ้าหน้าที่และผู้ประสบภัย ประจําที่หน้าถ้ําหลวงขุนน้ํานางนอนตลอด 24 ชั่วโมง จนเสร็จสิ้นภารกิจ
นายแพทย์เจษฎากล่าวว่า เบื้องต้นได้ส่งทีมนักจิตวิทยาจากโรงพยาบาลเชียงรายประชานุเคราะห์ สํานักงานสาธารณสุขจังหวัดเชียงราย ให้การดูแลเยียวยาสภาพจิตใจครอบครัวและญาติของผู้พลัดหลง พร้อมทั้งเตรียมโรงพยาบาลรองรับกรณีที่เจ็บป่วย บาดเจ็บ หรือมีปัญหาสุขภาพ และขอเป็นกําลังใจให้ครอบครัว ทีมค้นหา ขอให้ค้นพบทีมนักฟุตบอลอย่างปลอดภัยโดยเร็ว
********************************* 26 มิถุนายน 2561
รัฐบาลไทย-ข่าวทำเนียบรัฐบาล-รอง นรม. วิษณุฯ เป็นประธานการประชุมคณะกรรมการภาพยนตร์และวีดิทัศน์แห่งชาติ ครั้งที่ 1/2561
วันอังคารที่ 27 มีนาคม 2561
รอง นรม. วิษณุฯ เป็นประธานการประชุมคณะกรรมการภาพยนตร์และวีดิทัศน์แห่งชาติ ครั้งที่ 1/2561
รอง นรม. วิษณุฯ เป็นประธานการประชุมคณะกรรมการภาพยนตร์ฯ โดยรับทราบความคืบหน้าการดําเนินการตามแผนปฏิบัติการส่งเสริมและเผยแพร่ภาพยนตร์และวีดิทัศน์ไทยในสาธารณรัฐประชาชนจีน
วันนี้ (26 มีนาคม 2561) เวลา 16.00 น. ณ ห้องประชุม 301 ตึกบัญชาการ ทําเนียบรัฐบาล นายวิษณุ เครืองาม รองนายกรัฐมนตรี ได้เป็นประธานการประชุมคณะกรรมการภาพยนตร์และวีดิทัศน์แห่งชาติ ครั้งที่ 1/2561 สรุปสาระสําคัญดังนี้
ที่ประชุมรับทราบกิจกรรมการส่งเสริมและเผยแพร่ภาพยนตร์และวีดิทัศน์ในต่างประเทศซึ่งกระทรวงวัฒนธรรม กระทรวงการท่องเที่ยวและกีฬา กระทรวงพาณิชย์ ร่วมกับสมาพันธ์สมาคมภาพยนตร์แห่งชาติ สมาคมผู้ประกอบการแอนิเมชั่นและคอมพิวเตอร์กราฟิกส์ไทย และผู้ประกอบการของไทย ร่วมกันจัดขึ้นเพื่อส่งเสริมภาพยนตร์และนําผลงานสื่อบันเทิง บุคลากร และการให้บริการด้านการผลิตและการถ่ายทําสื่อบันเทิงในประเทศไทย ก้าวสู่เวทีการเผยแพร่และการเจรจาธุรกิจในระดับนานาชาติ ภายใต้แนวคิด “ทีมประเทศไทย” (CONTENT THAILAND) โดยได้นําผู้ประกอบการไปเสนอผลงาน ณ ต่างประเทศ จํานวน 4 ครั้ง รวมมูลค่าการเจรจากว่า 1,000 ล้านบาท
ที่ประชุมยังรับทราบความคืบหน้าในการดําเนินการตามแผนปฏิบัติการส่งเสริมและเผยแพร่ภาพยนตร์และวีดิทัศน์ไทยในสาธารณรัฐประชาชนจีน โดยได้ดําเนินกิจกรรมอบรมภาษาจีนและวัฒนธรรมจีนเบื้องต้นสําหรับบุคลากรด้านสื่อบันเทิงและศิลปินไทยจํานวน25คน ระหว่างวันที่ 27 - 28 มกราคม 2561 ณ ศูนย์วัฒนธรรมแห่งประเทศจีน ณ กรุงเทพฯ และกําหนดจัดโครงการเสวนาความร่วมมือทางวัฒนธรรมระหว่างไทยและจีนอย่างยั่งยืน ผ่านสื่อบันเทิงซึ่งเป็นความร่วมมือระหว่างกระทรวงวัฒนธรรม สถานเอกอัครราชทูตจีน และสมาพันธ์สมาคมภาพยนตร์แห่งชาติ ในวันที่ 29 มีนาคม 2559 ณ โรงแรมแกรนด์เมอร์เคียว กรุงเทพฯ ซึ่งจะเชิญผู้แทนหน่วยงานส่งเสริมภาพยนตร์ของจีนมาให้ความรู้ และจะจัดให้มีกิจกรรมนักลงทุนในงานดังกล่าวด้วย
พร้อมกันนี้ ยังรับทราบการจัดเทศกาลภาพยนตร์ต่างประเทศในประเทศไทย ซึ่งในปีนี้คณะกรรมการเทศกาลภาพยนตร์ระหว่างประเทศฯ ได้จัดเทศกาลภาพยนตร์ญี่ปุ่นขึ้น โดยได้จัดฉายภาพยนตร์ญี่ปุ่นจํานวน 11 เรื่อง ณ โรงภาพยนตร์เครือ เอส เอฟ ซีเนม่า ในกรุงเทพฯ เชียงใหม่ นครราชสีมา และภูเก็ต ระหว่างวันที่ 1 กุมภาพันธ์ - 11 มีนาคม 2561 และรับทราบความคืบหน้าการดําเนินการตามมาตรการส่งเสริมการถ่ายภาพยนตร์ต่างประเทศในประเทศไทยของกระทรวงการท่องเที่ยวและกีฬา โดยขณะนี้มีภาพยนตร์ต่างประเทศที่มาถ่ายทําในประเทศไทยได้รับอนุมัติคืนเงินแล้ว 2 เรื่อง ได้รับการอนุมัติให้สิทธิประโยชน์แล้ว 2 เรื่อง และยื่นขอรับสิทธิประโยชน์แล้วอีก 3 เรื่อง
นอกจากนี้ ที่ประชุมยังได้พิจารณาและมีมติเห็นชอบการแต่งตั้งคณะอนุกรรมการศึกษาความเป็นไปได้ในการเช่าพื้นที่โรงภาพยนตร์สกาลาซึ่งกําลังจะหมดสัญญาเช่าจากจุฬาลงกรณ์มหาวิทยาลัยเพื่อให้เป็นพื้นที่ทางศิลปวัฒนธรรมด้านภาพยนตร์และวีดิทัศน์ของประเทศไทยต่อไป โดยมีมติเห็นชอบให้ปลัดกระทรวงวัฒนธรรมตั้งคณะทํางานซึ่งมีปลัดกระทรวงวัฒนธรรมเป็นหัวหน้า ไปเจรจาความเป็นไปได้ดังกล่าวกับจุฬาลงกรณ์มหาวิทยาลัยต่อไป โดยไม่ต้องออกคําสั่งแต่งตั้งในรูปแบบคณะอนุกรรมการฯ
.........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ ขอโทษแทนเจ้าหน้าที่กรณีเข้าจับกุมพระพุทธอิสระ ย้ำได้ว่ากล่าวตักเตือนและกำชับให้ปรับวิธีการที่เหมาะสมแล้ว วอนขอความเห็นใจและเข้าใจกัน ยืนยันให้ความเป็นธรรมกับทุกฝ่าย
วันเสาร์ที่ 26 พฤษภาคม 2561
นายกฯ ขอโทษแทนเจ้าหน้าที่กรณีเข้าจับกุมพระพุทธอิสระ ย้ําได้ว่ากล่าวตักเตือนและกําชับให้ปรับวิธีการที่เหมาะสมแล้ว วอนขอความเห็นใจและเข้าใจกัน ยืนยันให้ความเป็นธรรมกับทุกฝ่าย
นายกฯ ขอโทษแทนเจ้าหน้าที่กรณีเข้าจับกุมพระพุทธอิสระ ย้ําได้ว่ากล่าวตักเตือนและกําชับให้ปรับวิธีการที่เหมาะสมแล้ว วอนขอความเห็นใจและเข้าใจกัน ยืนยันให้ความเป็นธรรมกับทุกฝ่าย
วันที่ 26 พ.ค.61 พลเอก ประยุทธ์ จันทร์โอชา นายกรัฐมนตรี กล่าวถึงกรณีที่เจ้าหน้าที่ตํารวจกองปราบปรามจับกุมพระพุทธอิสระ ในขณะที่ยังเป็นพระ ที่กุฏิในวัดอ้อน้อย จ.นครปฐม จนเกิดกระแสวิพากษ์วิจารณ์ถึงความเหมาะสม ว่า ขอโทษแทนเจ้าหน้าที่ตํารวจที่ทําให้ประชาชนส่วนหนึ่งเสียความรู้สึก โดยได้ว่ากล่าวตักเตือนและกําชับไปแล้วว่าต้องไม่มีเหตุการณ์ในลักษณะนี้เกิดขึ้นอีก รวมทั้งยังได้ฝากขอโทษนายสุวิทย์ ที่อาจได้รับผลกระทบจากการปฏิบัติงานของเจ้าหน้าที่ด้วย
อย่างไรก็ตาม นายกรัฐมนตรีเข้าใจดีถึงเจตนาของทุกฝ่าย ทั้งเจ้าหน้าที่ที่ต้องปฏิบัติงานด้วยความรัดกุมรอบคอบ แต่จะต้องปรับวิธีการให้เหมาะสม รวมถึงความรู้สึกของพี่น้องประชาชน โดยยืนยันว่ารัฐบาลจะยึดหลักกฎหมายและให้ความเป็นธรรมกับทุกคนอย่างเต็มที่
-----------------------------
รัฐบาลไทย-ข่าวทำเนียบรัฐบาล-ก.ท่องเที่ยวฯ จับมือภาคเอกชน จัดแข่งอีสปอร์ตออนไลน์ "#แบกหมอสู้โควิด"ระดมทุนมอบสภากาชาดไทย
วันพฤหัสบดีที่ 30 เมษายน 2563
ก.ท่องเที่ยวฯ จับมือภาคเอกชน จัดแข่งอีสปอร์ตออนไลน์ "#แบกหมอสู้โควิด"ระดมทุนมอบสภากาชาดไทย
รัฐมนตรีว่าการกระทรวงการท่องเที่ยวและกีฬา (รมว.กก.) แถลงข่าวโครงการแข่งขันกีฬาอีสปอร์ตออนไลน์ เพื่อสนับสนุนนโยบาย "อยู่บ้าน หยุดเชื้อ เพื่อชาติ" ของรัฐบาล ในสถานการณ์โควิด-19 ระดมทุนเพื่อบริจาคให้แก่สภากาชาดไทย
รมว.ท่องเที่ยวและกีฬา กล่าวถึงการริเริ่มโครงการแข่งขันอีสปอร์ตออนไลน์ภายใต้ชื่องาน   #แบกหมอสู้โควิด ในครั้งนี้ว่าเป็นอีกหนึ่งกิจกรรมของกระทรวงการท่องเที่ยวและกีฬา ที่ได้ผลักดันความร่วมมือของหลายภาคส่วนให้เกิดขึ้น ได้แก่ การกีฬาแห่งประเทศไทย การท่องเที่ยวแห่งประเทศไทย รวมถึงภาคธุรกิจ ได้แก่ บริษัท พีทีจี เอ็นเนอยี จํากัด มหาชน ที่เป็นผู้สนับสนุนด้านงบประมาณการจัดงานทั้งหมด นอกจากนี้ต้องขอขอบคุณ บริษัทGarena Online(Thailand) จํากัด บริษัทNetease Gamesสําหรับการอนุญาตให้ใช้เกมส์ ซึ่งทั้งสองบริษัทเป็นเจ้าของลิขสิทธิ์ เพื่อใช้ในการแข่งขัน ทั้งยังช่วยในการประชาสัมพันธ์ในสื่อออนไลน์ของบริษัทโดยไม่คิดค่าใช้จ่ายใดๆ รวมถึงขอขอบคุณTESFสมาคมกีฬาอีสปอร์ตแห่งประเทศไทย ที่ให้ความร่วมมือเป็นอย่างดีมาโดยตลอด
เกมส์และรูปแบบการแข่งขัน#แบกหมอสู้โควิด มีการจัดแข่งขันทั้งหมด 3 เกมส์ คือArena of Valor(ROV),League of Legends(LoL) ซึ่งเป็นเจ้าของลิขสิทธิ์ในเอเชียตะวันออกเฉียงใต้ คือ บริษัทGarena Online(Thailand) จํากัด และอีกเกมส์คือIdentity VโดยมีNetease Gamesเป็นเจ้าของลิขสิทธิ์ ซึ่งจะทําการแข่งขันบนomu.ggซึ่งเป็นแพลตฟอร์มการแข่งขันEsportsออนไลน์อันดับต้นๆ ในประเทศไทย โดยมีกําหนดการแข่งขันตั้งแต่วันที่ 4 พฤษภาคม ถึง 31 กรกฎาคม 2563 โดยทุกกระบวนการของการแข่งขันครั้งนี้จะใช้ช่องทางออนไลน์ทั้งหมด ตั้งแต่การสมัครเข้าแข่งขัน การทําการแข่งขัน การถ่ายทอดสด รวมถึงช่องทางในการรับบริจาค
"ผมมีความเชื่อมั่นว่าจากโครงการนําร่องครั้งนี้ จะเป็นโอกาสให้เราทุกคนทุกฝ่ายได้ร่วมมือกันผลักดันให้อุตสาหกรรมกีฬาอีสปอร์ตในประเทศไทยเติบโตขึ้น เพื่อสร้างนักกีฬาอาชีพในกีฬาประเภทใหม่ที่สามารถแข่งขันในระดับนานาชาติได้ พร้อมกับแสดงศักยภาพให้โลกรู้ว่าประเทศไทยนั้นพร้อมสําหรับการเป็นเจ้าภาพในการจัดแข่งขันกีฬาอีสปอร์ตในระดับโลก โดยผมหวังเป็นอย่างยิ่งว่ากิจกรรมลักษณะนี้จะนํามาซึ่งการหลั่งไหลเข้ามาของนักท่องเที่ยวชาวต่างชาติที่ชื่นชอบและสนใจในกีฬาอีสปอร์ต และถึงแม้ว่าอีสปอร์ตจะเป็นกีฬาชนิดใหม่ที่ควรผลักดันให้เป็นที่นิยมแพร่หลาย แต่การออกกําลังกายและเล่นกีฬาเป็นประจําก็ยังเป็นสิ่งที่ควรทําอย่างสม่ําเสมอ เพราะสมองที่ฉับไวย่อมมาจากสุขภาพร่างกายที่แข็งแรง" รมว.พิพัฒน์กล่าวในที่สุด
รัฐบาลไทย-ข่าวทำเนียบรัฐบาล-รมต. นร. สุวพันธุ์ฯ เป็นประประธานในพิธีเปิดงานสัมมนางานวิชาการ เรื่อง “สุโขทัยศึกษาและ ล้านนาศึกษา”
วันพุธที่ 28 มีนาคม 2561
รมต. นร. สุวพันธุ์ฯ เป็นประประธานในพิธีเปิดงานสัมมนางานวิชาการ เรื่อง “สุโขทัยศึกษาและ ล้านนาศึกษา”
รมต. นร. สุวพันธุ์ฯ กล่าวย้ําว่ารัฐบาลให้ความสําคัญและส่งเสริมให้คนไทยทุกคนคํานึงถึงความเป็นชาติและภาคภูมิใจในความเป็นไทย
วันนี้ (28 มี.ค. 61) เวลา 09.00 น. ณ ห้องราชดําเนิน โรงแรมรอยัลปริ๊นเซส ถนนหลานหลวง กรุงเทพมหานคร นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานในพิธีเปิดงานสัมมนางานวิชาการ เรื่อง “สุโขทัยศึกษาและล้านนาศึกษา” โดยมีผู้ร่วมงานประกอบด้วยนางสาวกนกวลี ชูชัยยะ เลขาธิการสํานักงานราชบัณฑิตยสภา ดร.โสภา ชูพิกุลชัย ชปีลมันน์ นายกราชบัณฑิตยสภาและคณาจารย์จากสถาบันการศึกษา ตลอดจนภาคีสมาชิกราชบัณฑิตยสภา รวมทั้งสิ้นประมาณ 150 คน
โอกาสนี้ นายกราชบัณฑิตยสภากล่าวรายงานว่า ดังที่ทราบกันดีว่าราชบัณฑิตยสภาเป็นสถานที่บํารุงสรรพวิชา โดยมีคณะราชบัณฑิต ภาคีสมาชิก และผู้ทรงความรู้ทุกศาสตร์สาขาวิชาร่วมกัน สร้างสรรค์ผลงานวิชาการและเผยแพร่ในรูปแบบต่าง ๆ เพื่อให้เป็นคุณประโยชน์แก่ประเทศและประชาชน โดยการสัมมนาครั้งนี้ นอกจากผู้เข้าร่วมสัมมนาจะได้รับความรู้ที่มีคุณประโยชน์ โดยเฉพาะอย่างยิ่งในด้านสุโขทัยศึกษาและล้านนาศึกษา ยังนําผลสรุปของการสัมมนาดังกล่าวไปเผยแพร่เพื่อประโยชน์ต่อสาธารณชนอีกด้วย
จากนั้น รัฐมนตรีประจําสํานักนายกรัฐมนตรี ได้กล่าวเปิดงานว่า ขอชื่นชมสํานักงานราชบัณฑิตยสภาที่ได้จัดงานสัมมนาทางวิชาการครั้งนี้ขึ้น ซึ่งแสดงให้เห็นถึงความตั้งใจในการเผยแพร่องค์ความรู้เกี่ยวกับสุโขทัยศึกษาและล้านนาศึกษา รวมถึงความก้าวหน้าและการเปลี่ยนแปลงต่าง ๆ อันเป็นพื้นฐานสําคัญในการดํารงความเป็นชาติของไทย ตลอดจนเปิดโอกาสให้คณะนักวิชาการจากสถาบันการศึกษาต่าง ๆ และผู้สนใจประวัติศาสตร์ไทย ได้แลกเปลี่ยนความรู้และความคิดเห็น โดยได้นําผลงานอันทรงคุณค่ามารวบรวมเผยแพร่ต่อไป
รัฐมนตรีประจําสํานักนายกรัฐมนตรีกล่าวย้ําในตอนท้ายว่า รัฐบาลให้ความสําคัญและส่งเสริมให้คนไทยทุกคนคํานึงถึงความเป็นชาติ ตลอดจนเห็นคุณค่าของประวัติศาสตร์ ขนบธรรมเนียบประเพณีไทย เพื่อให้ทุกคนเกิดความภาคภูมิใจในความเป็นไทย การจัดสัมมนาทางวิชาการในครั้งนี้ของสํานักงานราชบัณฑิตยสภาจึงเป็นแนวทางที่ดีและสอดคล้องกับนโยบายของรัฐบาลอย่างแท้จริง
...............................................
กลุ่มประชาสัมพันธ์และเผยแพร่ สํานักโฆษก